CELEX: 32021D0258
Language: fi
Date: 2021-02-18 00:00:00
Title: Neuvoston päätös (YUTP) 2021/258, annettu 18 päivänä helmikuuta 2021, Zimbabwen tilanteen johdosta määrättävistä rajoittavista toimenpiteistä annetun päätöksen 2011/101/YUTP muuttamisesta

19.2.2021   
               
               
                  FI
               
               
                  Euroopan unionin virallinen lehti
               
               
                  L 58/51
               
            
         NEUVOSTON PÄÄTÖS (YUTP) 2021/258,
         annettu 18 päivänä helmikuuta 2021,
         Zimbabwen tilanteen johdosta määrättävistä rajoittavista toimenpiteistä annetun päätöksen 2011/101/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä helmikuuta 2011 päätöksen 2011/101/YUTP (1) Zimbabwen tilanteen johdosta määrättävistä rajoittavista toimenpiteistä.
                  
               
                     (2)
                  
                  
                     Neuvosto on tarkastellut uudelleen päätöstä 2011/101/YUTP ottaen huomioon Zimbabwen poliittisen tilanteen.
                  
               
                     (3)
                  
                  
                     Rajoittavia toimenpiteitä olisi jatkettava 20 päivään helmikuuta 2022. Neuvoston olisi tarkasteltava niitä jatkuvasti uudelleen Zimbabwen poliittisen ja turvallisuustilanteen kehittymisen perusteella.
                  
               
                     (4)
                  
                  
                     Yhtä kuollutta henkilöä koskeva merkintä olisi poistettava päätöksen 2011/101/YUTP liitteessä I olevasta nimettyjen henkilöiden ja yhteisöjen luettelosta. Rajoittavia toimenpiteitä olisi jatkettava kolmen henkilön ja yhden yhteisön osalta, jotka on lueteltu kyseisessä liitteessä. Tunnistustiedot ja luetteloon merkitsemisen perusteet olisi saatettava ajan tasalle kahden kyseisessä liitteessä luetellun henkilön osalta. Rajoittavien toimenpiteiden keskeyttämistä olisi jatkettava kolmen henkilön osalta, jotka on lueteltu kyseisen päätöksen liitteessä II, ja yksi kuollut henkilö olisi poistettava kyseisen päätöksen liitteestä II.
                  
               
                     (5)
                  
                  
                     Päätös 2011/101/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2011/101/YUTP seuraavasti:
            
                        1)
                     
                     
                        Korvataan 10 artikla seuraavasti:
                        
                           ”10 artikla
                           
                              1.   Tämä päätös tulee voimaan päivänä, jona se hyväksytään.
                           
                           
                              2.   Tätä päätöstä sovelletaan 20 päivään helmikuuta 2022.
                           
                           
                              3.   Edellä 4 artiklan 1 kohdassa sekä 5 artiklan 1 ja 2 kohdassa tarkoitettujen toimenpiteiden, siltä osin kuin niitä sovelletaan liitteessä II lueteltuihin henkilöihin, soveltaminen keskeytetään 20 päivään helmikuuta 2022 asti.
                           
                           
                              4.   Tätä päätöstä tarkastellaan jatkuvasti uudelleen, ja se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”
                           
                        
                     
                  
                        2)
                     
                     
                        Korvataan liite I tämän päätöksen liitteellä I.
                     
                  
                        3)
                     
                     
                        Muutetaan liite II tämän päätöksen liitteen II mukaisesti.
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 18 päivänä helmikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Neuvoston päätös 2011/101/YUTP, annettu 15 päivänä helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6).
      
      
         
            LIITE I
            4 JA 5 ARTIKLASSA TARKOITETUT HENKILÖT JA YHTEISÖT
            I   Henkilöt
            
                         
                     
                     
                        Nimi (ja mahdolliset peitenimet)
                     
                     
                        Tunnistustiedot
                     
                     
                        Luetteloon merkitsemisen perusteet
                     
                  
                        2.
                     
                     
                        MUGABE, Grace
                     
                     
                        Syntynyt 23.7.1965
                        Passi: AD001159
                        Henkilökortti: 63–646650Q70
                     
                     
                        ZANU-PF-ryhmän (Zimbabwe African National Union – Patriotic Front) naisjärjestön entinen sihteeri, osallistunut toimiin, jotka heikentävät vakavasti demokratiaa, ihmisoikeuksien kunnioittamista ja oikeusvaltiota. Toteutti Iron Mask Estate -tilan haltuunoton vuonna 2002; väitetään hankkineen laittomasti suurta hyötyä timanttikaivoksista.
                     
                  
                        5.
                     
                     
                        CHIWENGA, Constantine
                     
                     
                        Varapresidentti
                        Zimbabwen puolustusvoimien entinen komentaja, eläkkeellä oleva kenraali, syntynyt 25.8.1956
                        Passi: AD000263
                        Henkilökortti: 63–327568M80
                     
                     
                        Varapresidentti ja Zimbabwen puolustusvoimien entinen komentaja. Yhteisen operatiivisen johdon jäsen ja osallinen valtion sortopolitiikan kehittämiseen tai johtamiseen. Käyttänyt armeijaa maatilojen haltuunottoon. Vuoden 2008 vaalien aikana oli yksi väkivaltaisuuksien pääsuunnittelijoista, yhteydessä presidentinvaalin uusintakierroksen järjestämiseen.
                     
                  
                        7.
                     
                     
                        SIBANDA, Phillip Valerio (alias Valentine)
                     
                     
                        Zimbabwen puolustusvoimien komentaja
                        Zimbabwen kansallisen armeijan entinen komentaja, kenraali, syntynyt 25.8.1956 tai 24.12.1954
                        Henkilökortti: 63–357671H26
                     
                     
                        Zimbabwen puolustusvoimien komentaja ja Zimbabwen kansallisen armeijan entinen komentaja. Johtava sotilashenkilö, jolla on siteitä hallitukseen ja joka on osallinen valtion sortopolitiikan kehittämiseen tai johtamiseen.
                     
                  II   Yhteisöt
            
                         
                     
                     
                        Nimi (ja mahdolliset peitenimet)
                     
                     
                        Tunnistustiedot
                     
                     
                        Luetteloon merkitsemisen perusteet
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe.
                     
                     
                        Yhteydessä puolustusministeriöön ja hallituksen ZANU-PF-ryhmään.
                     
                  
      
      
         
            LIITE II
            Poistetaan päätöksen 2011/101/YUTP liitteestä II seuraavaa henkilöä koskeva merkintä:
            
                        ”4.
                     
                     
                        Shiri, Perence (alias Bigboy) Samson Chikerema”.